Eszközök Kapcsolat GYIK Nyomtatványok Hírlevél Izraeli külképviseletek külföldön RSS A világ zsidó közössége
Fotó: GPO GovXShortDescriptionAz első száműzetés (i. e. 586) és az azt követő sorozatos szétszéledések óta az Izrael földjén és a világ más részein élő zsidók egyedi és dinamikus kapcsolatot tartanak fönn egymással. Ugyan az évszázadok során nagy távolságok választották el egymástól a közösségeket, a zsidóknak mégis sikerült egy nemzetnek megmaradniuk, köti őket a közös történelem, a vallás, a haza, valamint a zsidó nép fizikai és spirituális fennmaradásáért érzett elhivatottság. Izrael államának megalapításával (1948) kétezer éves álmuk vált valóra: visszatérhettek ősi hazájukba, és újra feléleszthették nemzetük életét és szuverenitását. GovXContentSectionA legfrissebb becslések szerint a zsidó népesség száma világszerte meghaladja a 13 milliót, amelyből 41 százalék él Izraelben. A zsidókban világszerte közös a történelemlátás, az ideák és az érdekek, és folyamatos párbeszédet tartanak fönn számos területen. A diaszpóra zsidósága Izraelt a zsidó élet középpontjaként fogadja el, aminek értelmében társadalmi, politikai és pénzügyi támogatás útján részt vállal az ország építésében. Emellett otthonukká is teszik Izraelt, és hozzáadják képességeiket és kulturális hátterüket Izrael sokoldalúságához. Az egymás megsegítésének régi zsidó hagyománya jelenik meg a zsidó-izraeli érdekek védelmére alapított szervezetek sokrétű hálózatában. Izrael folyamatosan tesz azért, hogy erősítse a zsidó közösségeket és hozzá fűződő köteléküket, segít a rászorultakon, Izrael-orientált tevékenységeket és héber nyelvoktatást szervez, gazdasági lehetőségeket biztosít, továbbá egyéni és csoportos látogatásokat kínál. Az Izraeli Állam rendkívüli fontosságot tulajdonít a világszerte élő zsidók biztonságának. A közelmúltban sok helyen ismét fellángolt az antiszemitizmus, és Izrael – zsidó szervezetekkel, európai, az Egyesült Államok és a világ más kormányaival együtt – folytatja küzdelmét a rasszizmus ellen, kiemelt hangsúllyal az antiszemitizmuson.
GovXParagraph1A Cionista Világszövetséget (WZO) 1897-ben alapították az I. Cionista Kongresszuson abból a célból, hogy segítsék a zsidó nép visszatérését ősi hazájába, Izrael földjére, és felélesszék az országban a zsidó nemzeti életet. 1948-ban, a jogilag biztosított, nemzetközileg elismert zsidó állam, az Izraeli Állam megalakulásával a Világszövetség elérte elsődleges célját. A Világszövetség azóta a zsidó diaszpóra kapcsolattartója, tevékenysége a zsidó nép egységének, valamint Izrael státuszának mint a zsidó élet központjának megőrzésére irányul. Ösztönzi a bevándorlást, világszerte támogatja a zsidó közösségek zsidó oktatását, illetve mindenhol küzd a zsidók jogainak védelméért. A demokratikusan megválasztott Cionista Világkongresszus, a Világszövetség legfőbb testülete, négy-ötévente ülésezik Jeruzsálemben.
A Zsidó Ügynökség GovXParagraph2A Zsidó Ügynökség (Szochnut, JAFI) legfontosabb feladata a kapcsolattartás Izrael és a diaszpóra zsidósága között. A Cionista Világszövetség 1929-ben azzal a céllal hozta létre, hogy képviselje az Izrael Földjén élő zsidó közösséget a brit mandátum hatóságaival, a külföldi kormányokkal és a nemzetközi szervezetekkel szemben. Izrael függetlenségének kikiáltását követően a törvény bizonyos nemzeti részfeladatokat, mint például a bevándorlást, az újonnan érkezettek befogadását, a vidéki településeket, a bevándorlók lakhatását, az oktatás és a fiatalkorúak tevékenységének szervezését, valamint az urbanizálás újjáélesztését a Szochnutnak és a Világszövetségnek delegálta. Az elmúlt években több funkciót a kormány vett át.